Et kõik ausalt ära rääkida, nagu oli, pean ma alustama sellest, kuidas täna hommikul edelaraudtee veebilehelt homseks rongipileteid ostma asusin. Valisin enda ja plika pileti  ära ja vajutasin "lisa veel pileteid", et ka Taunole sama soojaga pilet ära osta. Pank võtab ka siis vähem raha vahelt ja. Kui Tauno pileti lisatud sain, siis olid meie piletid ostukorvist kadunud. Tuli meelde, et kunagi oli neil sama probleem ning ostsingi lihtsalt eraldi piletid välja (ja maksin kaks korda 0,16 senti teenustasu pangale, rsk!). Kuigi kell juba tiksus viimaseid minuteid enne tööleminekut, viskasin veel Edelaraudteele valmis järgneva kirja:  Tere,  teil ei tööta jälle funktsioon  "lisa veel pileteid". Kui juba valitud piletitele veel pileteid lisada, siis kustuvad eelmised piletid ostukorvist ära. Vahepeal oli ka see probleem, aga sai korda, nüüd jamab uuesti.  Aitäh korda tegemast!  Parimat,  Kxxxxx